**Krepitev kompetenc vseh zaposlenih v zaporskem sistemu**

**Sklad:** ESS+

**Cilj politike:** CP4: Bolj socialna in vključujoča Evropa za izvajanje evropskega stebra socialnih pravic

**Prednostna naloga:** PN6: Znanja in spretnosti ter odzivni trg dela

**Specifični cilj:** ESO4.4: Spodbujanje prilagajanja delavcev, podjetij in podjetnikov na spremembe, aktivnega in zdravega staranja ter zdravega in dobro prilagojenega delovnega okolja, ki obravnava tveganja za zdravje

**Predvideno trajanje projekta:** 1. 7. 2025 – 31. 12. 2029

**Vrednost projekta:** 1.500.000,00 EUR (od tega podpora Evropske unije 994.200,00 EUR in nacionalni javni prispevek iz državnega proračuna 505.800,00 EUR)

**Opis upravičenca:**

Osnovno poslanstvo Uprave Republike Slovenije za izvrševanje kazenskih sankcij (URSIKS) je zagotavljanje izvrševanja kazenskih sankcij, prestajanja pripora, kazni zapora, nadomestnega zapora in vzgojnega ukrepa oddaje mladoletnika v prevzgojni dom. Skladno z Zakonom o izvrševanju kazenskih sankcij (ZIKS-1) URSIKS med drugim skrbi tudi za celostno izvajanje izobraževanj, izpopolnjevanj in usposabljanj vseh delavcev URSIKS-a, izvaja interni nadzor ter usmerja in usklajuje delo na vseh področjih vseh zaposlenih v zaporskem sistemu, predlaga pa tudi izboljšave na področju izvrševanja kazenskih sankcij, skrbi za osebno opremo, oborožitev, tehnično in drugo opremo pravosodnih policistov.

**Opis projekta:**

Namen projekta »Krepitev kompetenc vseh zaposlenih v zaporskem sistemu« je izboljšati pogoje za delo in podaljšati delovno aktivnost zaposlenih v zaporskem sistemu. Glavni cilj projekta je vzpostavljen in implementiran kompetenčni model za zaposlene v zaporskem sistemu, ki zagotavlja specifična specialna znanja, spretnosti in motivacijo za delo v zahtevnih razmerah, tudi preko medgeneracijskega sodelovanja, s poudarkom na prenosu znanja in dobrih praks med generacijami.